Ekspozitë në nderim të viktimave të përdhunimeve gjatë luftës në Kosovë
Në Kosovë, u hap një ekspozitë në nderim të viktimave të përdhunimeve në luftën e viteve 1998 - 1999 dhe gjatë hapjes u kërkua që 14 prilli të njihet ligjërisht si ditë zyrtare përkujtimore për viktimat e këtij krimi.
Një ekspozitë me piktura të vendosura në oborrin e presidencës së Kosovës synon të nxjerrë në pah dhimbjet dhe stigmën me të cilën përballen gratë dhe burrat e Kosovës, që ishin viktima të përdhunimeve gjatë luftës së vitit 1998-1999. Ekspozita u hap në nderim të 14 prillit, Ditës së të Mbijetuarave të Dhunës Seksuale gjatë luftës së fundit në Kosovë, e shpallur nga presidentja Vjosa Osmani. Përfshirja e kësaj date në kalendarin e ditëve përkujtimore në Kosovë, është një nga kërkesat e organizatave dhe të mbijetuarve të dhunës seksuale në Kosovë, të cilën e paraqiti Shyhrete Tahiri, e mbijetuar e përdhunimeve nga forcat serbe. “”, tha zonja Tahiri. Në mars të vitit 2014, parlamenti i Kosovës kishte miratuar ndryshimet ligjore për njohjen e statusit të të mbijetuarve të përdhunimeve, ndërsa ky status u njoh nga një komision qeveritar tek në fund të vitit 2017, kur edhe u caktua një pension prej 230 eurosh. Në muajin shkurt të vitit 2018 autoritetet hapën procesin e verifikimit të statusit të personave të mbijetuar të përdhunimeve gjatë luftës në Kosovë, një proces që pritet të zgjasë 5 vjet. Deri më tani, sipas institucioneve janë paraqitur më shumë se 1 mijë e 600 kërkesa ndërsa afër 1 mijë e 50 personave u është njohur statusi i viktimës. Feride Rushiti nga Qendra për Rehabilitimin e Viktimave të Torturës, u bëri thirrje viktimave të regjistrohen në Komisionin për verifikimin e tyre. “”, tha ajo. Presidentja e Kosovës, Vjosa Osmani, tha se gratë dhe burrat që kanë përjetuar dhunë seksuale janë shndërruar në rrëfyes dhe tregim të sinqertë të vuajtjeve dhe përjetimeve të popullit të Kosovës. Ajo tha se 23 vjet pas luftës në Kosovë, kontinenti evropian po përballet prapë me trishtim. “”, tha ajo. Presidentja Osmani u bëri thirrje institucioneve të drejtësisë që të trajtojnë këto raste me përparësi “”, tha ajo. Në korrik të vitit të kaluar, një gjykatë në Prishtinë dënoi me dhjetë vjet heqje lirie një serb të Kosovës, të akuzuar për përdhunim gjatë luftës së vitit 1999. Ky mbetët rasti i parë i dënimit për një krim të tillë në Kosovë. Çështja e dhunës seksuale të lidhura me konfliktet ishte temë e një debati të organizuar një ditë më parë në Këshillin e Sigurimit të Kombeve të Bashkuara. Përgjatë debatit, ambasadori i Shqipërisë, Ferit Hoxha, kritikoi mospërfshirjen e krimeve seksuale të kryera në Kosovë, në raportin e sekretarit të përgjithshëm për dhunën seksuale të lidhur me konfliktin. Ai tha se zërat e më shumë se 20 mijë grave dhe vajzave të përdhunuara gjatë konfliktit në Kosovë duhet të dëgjohen sikurse zërat e të gjithë të mbijetuarve të dhunës seksuale në mbarë botën.